
E 
La Mito pri anciena milito 
atomala 


UM FEBRUARO 2008, EMINENTI 

GLOBALA kunvenis por inaugurar la 

Svalbard globale frahvelv [Globala 
semino-magazino di Svalbard], receveyo 
por vejetantaro konstruktita por defiar 
milito nukleala por ke transvivonti esez 
kapabla ristartar civilizeso per sana semini. 
Magnus Bredeli-Tveiten, qua direktis la 
konstrukto di la magazino, dicis a la 
Associated Press ke lu expektas ke ol duros 
tam longe kam la Egiptiana piramidi evanta 
4.500 yari. Tamen, segun ula parto di la 
publiko, tala civilizuri anciena quala Egiptia 
esas nur un kelfo por milito nukleala qua ja 
eventis—mili de yari ante nun. 

Kredanti asertas ke dum la fora 
pasinto od exterterani od civilizuro perdita, 
exemple Atlantida, detonis armi nukleala e 
produktis devasto terorinda. Ta devasto 
raportesas, li dicas, en la Biblo, en la 

skripturi hinduista, ed en la mitologii di la 
mondo. Sodoma e Gomorrah subisis la piko 
di armi nukleala kande “la SINIORO pluvigis 
brulanta sulfo adsur Sodom e Gomorrah— 
de la SINIORO ek la cielo.” (Genezo 19:24-25.) 

On dicas (eroroze, quale ni saveskos) 
ke anciena epikajo Indiana deskriptas “un 
projektilo charjata per omna povo di la 
universo. Koloni inkandecanta ek fumo e 
flamo tam brilanta kam dekamil suni 
acensis per omna sua splendideso.” Por 
kredanti, ta citajo semblas esar okultesto- 
raporti pri bombi nukleala faligita de supre. 
Por skeptiki, ta citajo similesas interpreti 
imaginiva pri to quo egalesas cienco- 
fiktivaji prehistoriala. 

Nula aceptata ciencisto od historiisto 
aprobas la nociono di atomala bombi 
prehistoriala, e preske omna experti kredas 
ke la pruvi citata por suportar ta ideo esas 
od eroroze misinterpretata, od male 
intencate frauda. Exemple, kredanti asertas 
ke depozeyi de vitro evanta 28 milion yari, 
trovita enterigita en la dezerti di Libia, esas 
rezulto di anciena bombi atomala qui fuzis 
la sablo di la dezerto. Fakte, segun la 
geologiisto Evelyn Mervine, la vitro 

(quankam ankore ne tote intelektata) 
probable esas rezulto di shoko da bolido od 
ago volkanala. 


Textala literalismo 

Un de la chefa principi di la moderna 
manio pri anciena astronauti o perdita 
civilizuro esas la kredo ke anciena skripturi 
esas la literala raporti pri to quo antee 
eventis. Pro to ti qui kredas ye yuna tero 
ankore asertas ke la tero evas nur 6.000 
yari, ed altri aceptas kom literala la 
aventuro terorinda experiencata, on dicas, 
da la Hebrea patriarko Henokh en la cielo. 
Ma tala literalismo textala tendencas esar 
tre restriktata, aplikata nur a partikulara 
texti, kustumale olti minime familiara ad od 
acesebla da la lektanto normala, do maxim 
desfacile verifikata. 

De la komenco di la movemento pri 
anciena astronauti, Hindu mitologio, 
exotika segun Ocidentani, esis suportilo por 
teorii pri anciena astronauti. La anciena 
epikaji Vedana, single longa til centi de mili 
o mem milioni de vorti, esis perfekta fonto 
por citar exter kuntexto pro ke ti qui 
skribas pri anciena astronauti darfas 

supozar ke nulu esas kapabla trovar od 
afirmar la korekteso di oli. Ita teoriisti 
deziras ke ni kredez ke anciena Indiana 
literaturo Vedana esas tam vera kam 
moderna novajo-raporto. Tala “exploristi” 
quala la su-deklarata “Indiana Jones di reala 
vivo”, David Hatcher Childress, fervoroze 
asertas ke la mashini fluganta ed armi 
povoza deskriptata en la Indiana Veda-i esis 
aktuala avioni e mem armi nukleala. 

Ica aserto pri anciena milito atomala 
incitis la intereso di multa konspiro- 
vendisti interretala, e ta anciena bombi 
atomala esas temo kustumala di tala 
dokumentar-filmi pri “anciena misterii” 
quala prizentata da la History Channel 
[Historio-kanalo]. Ye ta skribo, aserti pri 
prehistoriala milito nukleala duras esar 
repetata en nove publikigita libri pri 
historio “alternativa”, e freque prizentesas 
en la programo Ancient Aliens: The Series 
[Anciena exterterani: La serio] di la History 
Channel, spektata da plu kam du milion 
homi en Usa e plu multa homi cirkum la 
mondo. 

Do importas kritikante explorar ca 
stranja teorio por deskovrar de ube ol venis 

e pro quo irgu kredus ke exterterani uzis 
bombi nukleala kontre homi prehistoriala. 

II. La Unesma teorii pri 
anciena bombi atomala 


U-EVIDENTE, LA MAXIM FRUA ALUDI a la 

teorio ke anciena situi destruktesas da 

armi atomala o nukleala ne aparis 
ante la kreo de tala armi en 1945. Pos ke 
Usa developis la unesma funcionanta bombi 
atomala, J. Robert Oppenheimer, la patro di 
la bombo atomala, citis verso de la anciena 
epikajo Indiana Bhagavad Gita por 
kontemplar la enorma povo di la Bombo: 
“Nun me divenas Morto, la destruktanto di 
mondi.” Lu dicis ta vorti ne ye la tempo di 
la detono en julio 1945, ma duadek yari plu 
tarde en dokumentar-filmo por televiziono, 
The Decision to Drop the Bomb [La Decido 
faligar la bombo]. De ico venis historio ne- 
autentika ke (Oppenheimer dicabis a 
studenti dum 1952 ke la Manhattan-projeto 
produktis la unesma armo atomala “en la 

moderna epoko.” Nula pruvo existas ke 
Oppenheimer ton dicis, e lua aludo a la 
Bhagavad Gita esis intencata kom 
kontemplo poeziala ne kom serioza 
kontemplo ciencala pri anciena armi. 

Inter ti qui pensas pri temi marjinala, 
on dicas ke prezuntoze ciencala dokumento 
da du exploristi nomizita David W. 
Davenport ed Ettore Vincenti registragas la 
kredo di la skolisti ke situo arkeologiala 
quan li exploris en India, la famoza urbo 
Mohenjo Daro, destruktesis dum anciena 
epoko da explozo nukleala. Tamen, la libro 
publikigita da la autori en 1979, 2000 a.C. 
Distruzione atomica [Destrukto atomala en 
2000 a.K.], ne esis dokumento ciencala ma 
plusa verko pseudo-ciencala, ne agnoskata 
da akademio. Til nun esas nula pruvo por 
explozi nukleala ante 1945. 

Kontree, la maxim frua aludo a 
prehistoriala milito nukleala semblas venar 
de la matematekisto ed etnologiisto 
Sovietana Matest M. Agrest, qua asertis en 
1959 ke Sodoma e Gomorrah esabis 
destruktata da bombi nukleala de spaco- 
navi exterterana. Ica aserto atencigesis cis 
la Fera Kurteno da Le Matin des Magiciens 


JASON COLAVITO @ 14 


[La Matino di la magiisti] (1960), Franca 
verko da Louis Pauwels e Jacques Bergier 
qua skisis un de la maxim frua e kompleta 
(nefiktiva) versioni di la moderna teorio pri 
anciena astronauti (videz mea e-libro La 
Origino di la spaco-dei) e, ye pagino 122 di 
la edituro Angla di 1963, ofris baroka aserti 
pri anciena militado nukleala. Ni balde 
exploros lia partikulara aserti pri anciena 
India, ma komence ni konsiderez la altra 
asertita prehistoriala explozo bombala—olta 
en la biblo. 


Bombi biblala 

Ti qui rekomendas la teorio pri 
anciena bombi atomala tendencas esar 
kredanti pri ula tala civilizuro perdita quala 
Atlantida o pri interveno exterterana dum 
anciena historio, la t. n. teorio pri “anciena 
astronauti” popularigita da la hotelestro 
Suisiana Erich von Daniken dum la yari 
1960 e la yari 1970 per sua libro Chariots of 
the Gods [Chari di la dei?) (Usa 1968), olua 
sequi e filmo-versiono titulizita In Search of 
Ancient Astronauts [Serchar anciena 
astronauti] (1973), naracata da Rod Serling, 
famoza pro la televizion-spektaklo Twilight 


ANCIENA BOMBI ATOMALA? e 15 


Zone. Von Dániken introduktis la generala 
publiko a la ideo (pruntata de la Franca 
autoro Robert Charrouz, anke de Pauwels e 
Bergier) ke la “exterterani” explozabis 
Sodoma e Gomorrah per bombi atomala. 
Pauwels e Bergier citas to quon li dicas esar 
deskripto de la papiro-volvaji di la Maro 
Mortinta pri la efekti nukleala di la 
Sodoma-bombo (pp. 216-217), ma me ne 
povis trovar ta citajo en la publikigita 
versiono di la papiro-volvaji. Ol semblas 
esar versiono kelke parafrazata e ri-aranjata 
di la raporto en Genezo, tradukita de olua 
linguo originala aden la Franca e pose aden 
la Angla kun tala adjuntita vorti moderna 
quala “explozi.” Nula fonto citesas. Quale ni 
saveskos, to ne esas la sola kazo ube 
Pauwels e Bergier ofras nekustumala 
tradukuro por suportar lia kredo ye anciena 
militado atomala. 

Von Daniken asertas en Chari di la 
Dei? (Usa 1968) ke bombi «atomala 
destruktis Sodoma e Gomorroah, la pekoza 
urbi biblala: “[D]e pos la faligo di du bombi 
adsur Japonia, ni savas la sorto de domajo 
facata da tala bombi... Ni imaginez dum 
instanto ke Sodoma e Gomorrah destrukt- 

esis segun projeto, t.e. intencate, da explozo 
nukleala” (36) De lua komenturo 
indiferenta, pozata kom questiono vice kom 
fakto, tota sub-jenro pri anciena militado 
kreskis, kustumale sen aludo a la plu frua e 
(kelke) plu serioza versioni propozata da 
Pauwels e Bergier o da Agrest. Tamen, ica 
komenturo esis, nu, extraordinare male 
konsiderata. Yen to quon Genezo dicas pri 
la destrukto di la du urbi: 


Ante ke Lot atingis Zoar, la suno 
acensabis super la lando. Lore la 
SINIORO pluvigis brulanta sulfo adsur 
Sodoma e Gomorrah—de la SINIORO 
ek la cielo. Tale il renversis ta urbi e 
la tota planajo, destruktis ti omna qui 
habitis en la urbi—ed anke la 
vejetantaro en lando. Ma la spozino 
di Lot retroe regardis, ed el divenis 
kolono ek salo. Frue sequante matine 
Abraham staceskis e rivenis a la loko 
ube il stacabis avan la SINIORO. II 
regardis adinfre vers Sodoma e 
Gomorrah, vers la tota lando di la 
planajo, ed il vidis densa fumo 
acensar de la lando, quale fumo de 

furnazo. Do kande Deo destruktis la 
urbi di la planajo, il rimemoris 
Abraham, ed il duktis Lot ek la 
katastrofo qua renversis la urbi ube 
Lot habitabis. (Genezo 19:23-29). 


Ica deskripto esas remarkinda pro 
olua kurteso, ma mem ca kurta menciono 
nur mikre similesas to di aktuala explozo 
atomala o nukleala. Kande bombi atomala 
explozas, la majoritato di lia povo 
destruktiva derivas de la ondo explozala— 
muro de vento qua aplastas omno cirkum 
ol. Nula menciono pri ca ondo explozala—la 
maxim remarkinda efekto di explozo 
nukleala—aparas en Genezo. Teoriale, Lot 
tante proxim la destrukto-situo devis sentir 
la explozo. Quankam armi nukleala povas 
efektigar incendio, to tote dependas de la 
quanto di materio brulebla e la disto de la 
situo di la explozo; ma en la deskripto 
biblala la chefa motifi esas, unesme, pluvo 
ek brulanta sulfo, e duesme, densa fumo e 
fairo qua duras til la sequanta dio. La 
evidenta impliko, konsiderante la historio 
tam literale kam von Danikan dezirus, esas 
ke la du urbi destruktesis da pluvo de 

flamifanta stoni ek la cielo. Ta ideo incitis 
ula exploristi recente propozar ke la urbi 
destruktesis da asteroido, quankam to esas, 
quale tante multa teorii, ne pruvata, pro ke 
nek Sodoma nek Gomorrah «ultempe 
trovesis (quankam ula posiblaji de la Bronz- 
epoko, ex. Bab edh-Dhra, propozesas kom 
posibla situi), o mem pruvata existir exter la 


biblo. 


La liguro Indiana 

Quale me remarkis, la maxim 
importanta fonto por von Dániken ne esis 
literaturo ciencala, o mem observo 
nemediata; vice lo, von Däniken ganis 
granda parto di sua informo ed 
extraordinara spekulo de La Matino di la 
magiisti. Ye pagino 122 di la Angla 
tradukuro di 1963, Pauwels e Bergier 
miscitas exter kuntexto parti di la Vedana 
literaturo Indiana por asertar ke India 
experiencis militado atomala dekamil yari 
ante nun. Ni balde exploros lia partikulara 
miscitajo. Nun importas remarkar ke von 
Daniken lektis e repetis ta aserti por 
publiko internaciona e durigis la tradiciono 
di misinterpreto. La autoro donas longa 

citajo en Chari di la dei? ek la Mahabharata, 
la anciena epikajo Indiana, quan il asertas 
similesar la efekti devastanta di explozo 
nukleala, e sugestas ke la anciena poemo 
esas kroniko di milito nukleala en la fora 
pasinto. La citajo deskriptas to quo semblas 
esar la efekti di explozo nukleala: 


It was as if the elements had been 
unleashed. The sun spun round. 
Scorched by the incandescent heat of 
the weapon, the world reeled in 
fever. Elephants were set on fire by 
the heat and ran to and fro in a 
frenzy to seek protection from the 
terrible violence. The water boiled, 
the animals died, the enemy was 
mown down and the raging of the 
blaze made the trees collapse in rows 
as in a forest fire. The elephants made 
a fearful trumpeting and sank dead to 
the ground over a vast area. Horses 
and war chariots were burnt up and 
the scene looked like the aftermath of 
a conflagration. Thousands of 
chariots were destroyed, then deep 
silence descended on the sea. The 

winds began to blow and the earth 
grew bright. It was a terrible sight to 
see. The corpses of the fallen were 
mutilated by the terrible heat so that 
they no longer looked like human 
beings. Never before have we seen 
such a ghastly weapon and never 
before have we heard of such a 
weapon. (59-60) 


[Semblis quale se la elementi esabis 
liberigita. La suno jiris. Brulata da la 
varmegeso inkandecanta di la armo, 
la mondo febroze ocilis. Elefanti 
incendiesis da la varmegeso e 
frenezioze kuris adhike ed adibe por 
serchar protekto de la violento 
terorinda. La aquo boliis, la animali 
mortis, la enemiki esis aplastita e la 
furio di la fairo igis ke la arbori 
krulez en rangi quale se dum foresto- 
incendio. La elefanti timigante 
bramis e falis mortinte a la tero en 
vasta areo. Kavali e chari militala 
brulesis e la ceno aspektis quale la 
sequo di flagrado. Mili de chari 
destruktesis, pose profunda silenco 

decensis a la maro. La venti sufleskis 
e la tero brileskis. To esis terorinda 
vidajo vidar. La kadavri di la mortinti 
mutiligesis da varmegeso terorinda 
por ke li ne plus aspektis quale homi. 
Nultempe ante lore ni vidis armo 
tante teroriganta e nultempe ante 
lore ni audis pri tala armo.] 


Tamen, ica citajo esas tradukita aden 
la Angla de Germana tradukuro de la 
originala Sanskrita publikigita en 1889, 
havante nula indiko de ube en la 1,8 milion 
vorti di la epikajo ol venas, od en qua 
kuntexto ca armo astonanta funcionis. En 
Libro 7 me trovis to quon me kredas esar la 
sama paragrafo en tradukuro aceptata: 


The very elements seemed to be 
perturbed. The Sun seemed to turn 
round. The universe, scorched with 
heat, seemed to be in a fever. The 
elephants and other creatures of the 
land, scorched by the energy of that 
weapon, ran in fright, breathing 
heavily and desirous of protection 
against that terrible force. The very 

waters being heated, the creatures 
residing in that element, O Bharata, 
became exceedingly uneasy and 
seemed to burn. From all the points 
of the compass, cardinal and 
subsidiary, from the firmament and 
the very Earth, showers of sharp and 
fierce arrows fell and issued, with the 
impetuosity of Garuda or the wind. 
Struck and burnt by those shafts of 
Acwatthaman that were all endued 
with the impetuosity of the thunder, 
the hostile warriors fell down like 
trees burnt down by a raging fire. 
Huge elephants, burnt by that 
weapon, fell down on the Earth all 
around, uttering fierce cries loud as 
those of the clouds. Other huge 
elephants, scorched by that fire, ran 
hither and thither, and roared aloud 
in fear, as if in the midst of a forest 
conflagration. The steeds, O king, and 
the cars also, burnt by the energy of 
that weapon, looked, O sire, like the 
tops of trees burnt in a forest fire. 
[...] Burnt by the energy of 

Acwatthaman’s weapon, the forms of 
the slain could not be distinguished. 
(Ganguili Vol. 7, 678-679) 


[La elementi ipsa semblis perturbata. 
La Suno semblis rotacar. La universo, 
brulata per varmegeso, semblis 
febrar. La elefanti e la altra kreuri di 
la lando, brulata da la energio di ta 
armo, pavorante kuris, anhelante 
respiris e deziris esar protektata 
kontre ta forco terorinda. La aqui 
ipsa varmigita, la kreuri qui habitas 
en ta elemento, ho Bharata, divenis 
tre desquieta e semblis brular. De 
omna punti di la busolo, chefa ed 
acesora, de la cielo e de la Tero ipsa, 
pluvi de flechi akuta e feroca falis ed 
ekiris, per la impetuo di Garuda o di 
la vento. Frapata e brulata da ta flechi 
di Acwatthaman qui esis dotata per la 
impetuo di la tondro, la militisti 
enemikala falis quale arbori brulata 
da fairo furioza. Grandega elefanti, 
brulata da ta armo, omnalatere falis 
adsur la Tero, bramis feroca krii 
quale olti di la nubi. Altra elefanti 

grandega, brulata da ta fairo, kuris 
adhike ed adibe, e laute bramis pro 
pavoro, quale se meze di foresto- 
incendiego. La kavali, ho rejulo, e la 
chari anke, brulata da la energio di ta 
armo, aspektis, ho sinioro, quale la 
supraji di arbori brulata en foresto- 
fairo. [...] Brulata da la energio di la 
armo di Acwatthaman, la formi di la 
mortigiti ne esis distingebla.] 


La kuntexto di ta paragrafo klarigas 
ke la parolanto deskriptas armo imaginala 
konsistanta ek flechi flamifanta qui falas 
pluvatre adsur la tero. Ne quale aktuala 
armo nukleala, qua produktas nubo fungo- 
forma, vaporigas la areo sub ol, e pose 
disipas, ica armo esas klare dicita similesar 
“senfuma fairo.” Ol facas ke la cielo 
plenigesez per nubi qui pluvigas sango, ma 
vice vaporigar ti quin ol frapas, ol facas ke 
la aero boliez, acendas omno cirkum ol. En 
aktuala explozo nukleala, esas la forco di la 
explozo qua mortigas ta qua transiras la 
hipo-centro. Ed irgu transvivanta por 
deskriptar la explozo per ta fakto ipsa esis 
en la regiono ube la exploz-ondo rajuntas 

irga flami. Exter la mikra regiono ube la 
aktuala explozo eventis, la radiado termala 
esas intensa, ma kurta, duras forsan un o du 
sekundi. Ol povas facar grava brulo di la 
pelo (ma ne povas acendar homo). Explozi 
termala povas acendar tre brulebla materii, 
ma olti ne inkluzas elefanti od arbori; nek 
ol boliigas la fluvii e mari. 

To omna, tamen, ne importas, pro ke 
la deskripto klarigas ke la armo ne esas 
bombo ma tipo de cielo-kanono imaginala 
qua pafas flami quale flechi o fulmino a la 
suba tero. La kuntexto remarkas ke la armi 
manipulesas da individuo, qua pafas ol. Ol 
ne esas faligita quale bombo. 

Ma ta sorto de kreiva interpreto 
paleskas koram la tota ri-skribado di mito 
Indiana por fitar la bezoni di la teorio pri 
anciena astronauti trovata en La Matino di 
la magiisti e la skribanti neskrupuloza qui 
chanjis e tordis mem olua eruditeso 
dubitebla. En La Matino, du paragrafi de la 
Mahabharata citesas kom pruvo di anciena 
militado atomala. En plu tarda verki, ex. olti 
di David Hatcher Childress, la du paragrafi 
intermixesas aden un € bloko de 
(exterkuntexta, intermixita) texto. Yen la 

paragrafo quale freque renkontrata 
interretale ed en la verki di Childress, kelke 
diferanta en La Matino: 


Gurkha, flying a swift and powerful 
vimana, 

hurled a single projectile 

charged with all the power of the 
Universe. 

An incandescent column of smoke 
and flame, 

as bright as ten thousand suns, 

rose in all its splendor. 


It was an unknown weapon, 

an iron thunderbolt, 

a gigantic messenger of death, 

which reduced to ashes the entire race 
of the Vrishnis and Andhakas. 


The corpses were so burned 

as to be unrecognizable. 

Their hair and nails fell out. 

Pottery broke without any apparent 
cause, 

and the birds turned white. 

...After a few hours, all foodstuffs 
were infected... 

...to escape from this fire, 

the soldiers threw themselves in 
streams 

to wash themselves and all their 
equipment. 

(Childress, Lost 72-73) 


[Gurkha, flugante per rapida e 

povoza vimana, 
jetis un projektilo 
charjata per omna povo en la Universo. 
Kolono inkandecanta ek fumo e flamo, 
tam brilanta kam dekamil suni, 
acensis en omna sua splendideso. 


Ol esis armo nekonocata, 

fera fulmino, 

giganta mesajero di morto, 

qua reduktis til cindri la tota raso di 
le Vrishna e le Andhaka. 


La kadavri esis tante brulata 

ke li esis nerikonocebla. 

Lia hari ed ungli ekfalis. 

Ceramikaji frakasesis sen evidenta kauzo, 

e la uceli blankeskis. 


...Pos kelka hori, omna nutrivi 
infektesis... 

...por eskapar ta fairo, 

la militisti jetis su aden rivereti 

por lavar su ed omna sua equipaji. 


Ica paragrafo ne aparas en la 1,8 
milion vorti di la Mahabharata. Kontree, ol 
semblas esar sorgeme ed intencante ri- 
skribita de autentika paragrafi, 
intermixante texti segunvole por krear 
paragrafo trompanta qua semblas indikar 
savo anomala pri bombi nukleala. Childress 
ne riskribis ol; semblas ke Pauwels e 
Bergier unesme registragis la versiono 
varianta, quankam kelki semblas serchar la 
aktuala Vedana originalajo; li dependas de 
Pauwels e Bergier o Childress vice de 
primara texti. 

Regardante la primara texti chanjita 
por fabrikar lo supra, on vidas quante 
dramatale la materio chanjesis: 


Gratified with him, the holy one then 
showed  Utanka that eternal 

Vaishnava form which Dhananjaya 
of great intelligence had seen. Utanka 
beheld the high-souled Vasudeva of 
universal form, endued with mighty 
arms. The effulgence of that form was 
like that of a blazing fire or a 
thousand suns. It stood before him 
filling all space. It had faces on every 
side. Beholding that high and 
wonderful Vaishnava form of Vishnu, 
in fact, seeing the Supreme Lord (in 
that guise), the Brahmana Utanka 
became filled with wonder. 
Acqamedha Parva, Seciono LV 
(Ganguili Vol. 16) 


[Kontentigata da ilu, la santulo lore 
montris ad Utanka ta eterna formo 
Vaishnava quan Dhananjaya havanta 
granda inteligenteso vidabis. Utanka 
vidis la alte anmizita Vasudeva di 
formo universala, havanta povoza 
brakii. La brileso di ta formo similesis 
to di flagranta fairo o mil suni. Ol 
stacis avan il, plenigis omna spaco. 
Ol havis vizaji ye omna flanki. 
Vidante ta alta ed astonanta formo 

Vaishnava di Vishnu, fakte, vidante 
la Supera Sinioro (en ta aspekto), la 
Brahmana Utanka plenigesis per 
astoneso. | 


Ica paragrafo, qua mencionas la mil 
suni, relatas ad aspekto di Vishnu. Ol 
reprezentas multa, multa paragrafi en qui la 
normala lineo poeziala, “mil suni” o 
“dekamil suni”, uzesas por deskriptar deo. 
Ol ne indikas la partikulara flagro di 
explozo nukleala ecepte ke on imaginas ke 
la dei explozas. 


When the next day came, Camva 
actually brought forth an iron bolt 
through which all the individuals in 
the race of the Vrishnis and the 
Andhakas became consumed into 
ashes. Indeed, for the destruction of 
the Vrishnis and the Andhakas, 
Camva brought forth, through that 
curse, a fierce iron bolt that looked 
like a gigantic messenger of death. 
The fact was duly reported to the 
king. In great distress of mind, the 

king (Ugrasena) caused that iron bolt 
to be reduced into fine powder. 
Mausala Parva, Seciono 1. 
(Ganguili Vol. 16) 


[Kande venis la sequanta dio, Camva 
advere ekportis fera bolto per qua 
omna homi en la raso di le Vrishna e 
di le Andhakas konsumesis aden 
cindri. Ya, por la destrukto di le 
Vrishna e le Andhaka, Camva 
ekportis, per ta malediko, fera bolto 
feroca qua aspektis quale giganta 
morto-mesajero. La fakto esis 
regulale raportata a la rejulo. 
Havante granda ditreso mentala, la 
rejulo (Ugrasena) igis ke ta fera 
bolto esez reduktita til mikrega 
polvo.] 


Hike esas evidenta ke la fera bolto, 
anke nomita la stango di puniso, 
imaginesas ne kom bombo ma kom quaza 
ceptro. Ma plu importante, ica paragrafo ne 
deskriptas to quo eventis, ma predico pri to 
quo eventabus. La rejulo destruktis la bolto 
ante ke ol esez uzata. La vera destrukto di le 


JASON COLAVITO e 32 


Vrishna eventis tri yardeki plu tarde kande 
li ebrieskis e mortigis l’una l’altra per poti e 


padeli. 


Day by day strong winds blew, and 
many were the evil omens that arose, 
awful and foreboding the destruction 
of the Vrishnis and the Andhakas. 
The streets swarmed with rats and 
mice. Earthen pots showed cracks or 
broke from no apparent cause. At 
night, the rats and mice ate away the 
hair and nails of slumbering men. 
[..] That chastiser of foes 
commanded the Vrishnis to make a 
pilgrimage to some sacred water. The 
messengers forthwith proclaimed at 
the command of Kecava that the 
Vrishnis should make a journey to 
the sea-coast for bathing in the 
sacred waters of the ocean. 
Mausala Parva, Seciono 2 
(Ganguili Vol. 16) 


[Diope forta venti suflis, e la maligna 
auguri qui aparis esis multa, 
terorinda e predicanta la destrukto di 


ANCIENA BOMBI ATOMALA? e 33 


le Vrishna e di le Andhaka. Rati e 
musi esamifis en la stradi. Argila poti 
havis fendeturi o ruptesis pro nula 
kauzo evidenta. Nokte la rati e musi 
manjis la hari ed ungli di homi 
dormanta. [..] Ta punisanto di 
enemiki imperis ke le Vrishna 
pilgrimez ad ula aquo sakra. La 
mesajeri quik proklamis pro la 
impero di Kecava ke le Vrishna 
voyajez til la mar-bordo por balnar su 
en la sakra aquo di la oceano. | 


Evidente la rati multe diferas de 
radiado-veneno, e rituala purigo en aquo 
(simila a la bapto Kristana) multe diferas de 
serchar aquo por diminutar radiado- 
maladeso. 

La falsa versiono di ta paragrafo ofte 
aparas en verki alternativa—plu kam 
deketrifoye en imprimata verki e milfoye 
interretale. En sis libri, Childress ipsa 
repetas la sama paragrafo alegata de la 
Mahabharata, e joyoze explikas ke la 
extrakturo deskriptas per preciza detali la 
exakta shablono di radiado-venenago 
trovata pos evento nukleala—quon anciena 

homi ne povis savar ma tamen registragis 
en lia literaturo. Childress ne esas la unika 
autoro qua dependas de ta falsa citajo, nur 
la maxim fekunda, ma lu havas grava 
motivo por bezonar ke to esez vera. 

III. La Morto-radio di Tesla 


avid Hatcher Childress forsan esas 

la maxim famoza pledanto por la 

teorio pri militado atomala. 
Childress nomas su “erudito pri cienco 
perdita,” ed asertas en sua libro Arkeologio 
exterterana ke la luno e proxima planeti 
havas piramidi, kupoli e spaco-portui 
videbla per teleskopi e sateliti. (Tota 
divulgo: Childress publike kritikis mea 
diskuto pri lua teorii en mea libro di 2005, 
The Cult of Alien Gods [La Kulto di dei 
exterterana] kom ne-akurata pro ke ol ligis 
lu a ti qui kredas ye viziti da exterterani 
dum la fora pasinto. Lu tatempe asertis ke 
anciena anomalaji esas la produktaji di 
perdita super-civilizuro, ma lu revenis a la 
teorio pri interveno exterterana dum 2009 
kande lu adjuntis su a la televiziono-serio 
Anciena exterterani di la Historio-kanalo.) 


JASON COLAVITO @ 36 


Lu profunde respektas la ciencisto Nikola 
Tesla, quan Childress kredas inventir anti- 
gravitado, tempo-voyajo, morto-radio, e 
penso-mashini. Childress anke tendencas 
trovar konspiri, ed asertas en sua libro The 
Fantastic Inventions of Nikola Tesla [La 
Fantastika inventuri di Nikola Tesla] ke la 
Usana guvernerio konspiris por supresar la 
deskovraji di Tesla por protektar 
korporacioni. Incidente, Childress asertas 
nur esar la postuma kun-autoro di 
Fantastika inventuri, Tesla esante la chefa 
autoro. 

Por avancigar sua libro publikigita en 
2000, Technology of the Gods [Teknologio di 
la dei], Childress publikigis chapitro pri 
anciena armi nukleala en Nexus Magazine, 
la “alternativa” jurnalo fondita dum 1987 
por raportar pri temi ne-aceptata ed okulta, 
o to quon la posedanto Duncan Rhodes 
nomas “informo supresata”: “Ol esis jurnalo 
qua aplikis su a la marjino alternativa di 
socio e do kontenis multa vidpunti 
‘alternativa’ pri la temi di saneso, yuri 
homala, la cirkumaji, potencialo homala, ed 
informo supresata. Me rivivigis ica jurnalo 
per forigar omna artikli pri la Nova Epoko, 

lo okulta, la cirkumaji, e simila temi, e per 
koncentrar ol ye to quon me nomas 
‘informo supresata’.” 

Childress komencas sua artiklo per 
diskutar anomalajo geologiala: nome, ke la 
sama vitratra fuzo de sablo eventante sur la 
tero sub explozo nukleala trovesas en 
anciena strati tam anciena kam 8.000 yari. 
Hatcher ofras la expliko ciencala, pose 
refuzas ol: “La generala teorio esas ke la 
vitro kreesis da la brulanta, sablo-fuzanta 
shoko di projektilo kosmala. Tamen, 
serioza problemi esas en ca teorio...” 
(“Evidence”) 

Childress refuzas la teorio pro ke lu 
dicas ke nula pruvi existas por shoko- 
kratero. La laboro dum 1988 di A. A. 
Qureshi ed H. A. Khan konkluzas ke 
kratero ne plus esus videbla pro ke la vitro 
ne formesis 8.000 yari ante nun, quale 
Childress asertas, ma multe plu frue: “Pro ta 
studii, shoko da bolido, qua facis la fuzo di 
sablo o greso Nubiana e rezultis en formo di 
dezerto-vitro Libiana 28,36 m.y. [milioni de 
yari] ante nun, rikonocesas” (49-56). Studio 
dum 1988 da A. V. Murali et altri trovis 
traci di la aktuala bolido en la vitro Libiana 

(817-818). Childress anke ignoras plusa 
posiblajo. Childress ipsa konfesas ke shoki 
eventas qui ne produktas kateri, ex. la 
Tunguska-evento en 1908, pri quo normala 
cienco asertas ke bolido shokis Siberia e 
vaporeskis sen livar irga traco ecepte arbori 
aplastita ed explozo tante lauta ke ol esis 
audebla en Moskva e tante brilanta ke 
noktomezo esis tam lumoza kam dimezo en 
London. 

Tota mitologio «kreskis pri la 
Tunguska-evento. Multa expliki existas, de 
la cienciale aceptata teorio pri bolido til la 
koliziono di NIFO e la rezultanta detono di 
olua reaktilo nukleala. Quale on savas ke 
NIFO-i uzas povo nukleala ne explikesas. 
Un teorio marjinala qua bone fitas la 
vidpunto konspiratra di Childress pri Tesla 
esas la Tesla-radio. Tota kredanto Oliver 
Nichelson dicas, “L'ideo ke energio-armo 
direktata da Tesla facis la Tunguska- 
explozo esis inkluzata en biografio fiktiva 
(1994) da altra autoro, ed esis la temo di 
parto di la televiziono-spektaklo Sightings 
[Vidaji].” 

Nichelson duras dicar: “Pro la 
generala naturo pacifista di Tesla, on ne 

facile komprenas pro quo lu facus probo 
qua domajus ed animali ed la homi qui 
gardas l’animali, mem kande lu subisis 
desespero financala. La respondo esas ke lu 
probable intencis facar nula domajo, ma 
intencis ganar reklamo-stroko e, literale, 
faliis pri lua skopo.” Nichelson pose ofras 
sua propra versiono di quale Tesla direktis 
energio-radio trans la globo por explozar 
relative nehabitata regiono di Siberia. 

Do quale relatas la Tunguska-evento 
ad anciena militado atomala? 

Nu, la respondo esas en la kariero 
literaturala di David Hatcher Childress, 
autoro di libri pri ed antediluvia armi 
nukleala ed la t. n. morto-radio di Tesla. 
Childress bezonas ke la Tunguska-evento 
esez ulo altra kam bolido por suportar sua 
teorii. Dum la laboro, Childress 
konvinkeskis ke Tesla nur “ri-deskovrabis” 
teknologio qua existabis dum anciena 
epoki, simile a la aserti di Ignatius Donnelly 
en sua Atlantis: The Antediluvian World 
(1882) [Atlantida: La Mondo antediluvia]. 
Ergo, Childress questionas: “Kad esas 
posibla ke la dezerto vitrizita esas la rezulto 
di militado atomala en anciena pasinto? 

Ka Tesla-tipo di radio-armo fuzis la dezerto, 
forsan dum probo?” (“Evidence”). 

IV. Granda teorii, nula pruvi 


HILDRESS UZIS LA TORDITA CITAJI EK 

La Matino di la magiisti e la 

supozate ciencala raporto da 
Davenport e Vittore por developar sua 
propra “pruvi” ek la sama fonti: “Se on 
kredus la Mahabharata, granda batalii 
eventis en la pasinto per aero-navi, 
partikulo-radii, militado kemiala, ed 
evidente armi atomala... [B]atalii en la plu 
tarda dii di Atlantida facesis per armi 
rafinita e tre teknologiala” (“Pruvi”). 

On ne bezonas dicar ke, segun 
Childress, Atlantida esas ne nur reala ma 
ageme konkursas kontre anciena India, 
quan il nomizas l'imperio di Rama: “La 
Imperio di Rama, deskriptata en la 
Mahabharata e la Ramayana, supozesis esar 
samtempa kam la granda kulturi di 
Atlantida ed Osiris [Egiptia] en l’Ocidento. 

Atlantida, bone konocata per la skripturi da 
Platon ed anciena registraji Egiptiana, 
evidente existis en la mezo dil Atlantiko ed 
esis civilizuro tre teknikala e patriarka” 
(“Evidence”). 

On ne bezonas dicar ke nula pruvi 
existas pri Atlantida exter la mento di 
Platon, anke nula pruvi ke la Atlantidani 
havis armi tre teknikala. Me ne konocas 
irga etnografriuri qui deskriptas la relati 
familiala di Atlantidani. Osiris, lu dicas a ni, 
esas Egiptia pre-dinastiala. Ka la fonto por 
Childress? “Doktrino esotera” ne revelata a 
la lektanto. Pri la imperio di Rama, 
Childress dicas ke ol komencis per “Naga-i 
(Naacal-i) qui venabis aden India de Burma 
ed ultime de la “Matro-lando dil Esto”—o 
tale kolonelo James Churchward 
informesis” (“Evidence”). Churchward 
skribis dum la frua yari di la XXma 
yarcento pri la kontinento perdita di Mu. 
Multi kompris lua libri, ma li esis rapide 
revelata esar mistifiko kande lu ne povis 
ofrar pruvi pri la skrib-tabeleti quin lu 
lektabis pri la kontinento nek pri la monaki 
qui donabis tala skrib-tabeleti a lu. 

Komprenende, to sat bone satisfacas 
Childress. Lu identifikas Mu kun Lemuria 
ed uzas materio de la leciono-manulibro di 
la Lemuria Fellowship [Asociuro 
Lemuriana] por dicar quale le Rama e la 
Atlantidani facis granda milito qua finis per 
holokausto nukleala. On ne remarkez ke 
Lemuria esis faliita teorio ciencala di la 
XIXma yarcento, facita por explikar la 
aparo di lemuriani en ed India ed 
Madagaskar en la yari ante ke plato- 
tektoniko montris ke la animali marchis de 
Puna loko til l’altra kande li amba esis 
ligita. 

To ne aparis en la rakonto da 
Childress, e lu parolas pri quale la 
Atlantidani iraceskis pro ke le Rama vinkis 
li per batalio: “Supozante ke la supra 
historio esas vera, Atlantida ne komplezesis 
da la vinko humiliganta e do uzis sua 
maxim povoza e destruktiva armo—tre 
posible armo atomalatra!” (“Evidence”). 
Quale montrita, la supra rakonto ne esas 
vera e nek Atlantida nek Lemuria existis 
por kombatar per irga armi, certe ne per 
armi nukleala. 


“Movo di la granda plati terala super la kerno di la mondo tra la 
epoki. 

Childress citas la opiniono di L. 
Sprague DeCamp pri anciena armi oleala 
quale la t. n. Greka Fairo por suportar la 
aserto pri rafinita armi di la Petro-epoko. 
DeCamp, on remarkez, esis un de la dicipuli 
di la Usana horor-autoro H. P. Lovecraft, la 
mito di qua pri Granda Cthulhu helpis 
genitar la teorio pri anciena astronauti 
kande Pauwels e Bergier uzis lu kom 
inspiro por La Matino di la magiisti (videz 
mea e-libro, La Origino di la spaco-dei e mea 
Cult of Alien Gods). Childress lore enduktas 
plusa suportanto di anciena astronauti, 
Robin Collyns, por atestar ke, pro la 
autoritato di altra epikajo Indiana, la 
Vymaanika-Shaastra, anciena homi havis 
plasmo-pafili impulsata da merkurio 
elektrizita. 

Se to ne suficas, Childress enduktas 
la moldoza rakonti di la XIXma yarcento pri 
vitrizita ruinaji en Death Valley, Kalifornia, 
por dicar ke anciena bombi atomala fuzis la 
briki en ta edifici. Tamen, lu anke dicas ke 
lu ne povas pruvar ke oli existis, certe ne ke 
oli esis la rezulto di explozo nukleala. 
Nihilominus, oli esas pruvo importanta 
segun la autoro. 

Ka vi rimemoras to quon von 
Daniken dicabis pri Sodoma e Gomorrah, 
ke ta urbi destruktesis da venjema raso 
exterterana? Childress anke asertas lo: 
“Probable la maxim famoza de omna 
‘nukleala’ rakonti esas la bone konocata 
historio biblala pri Sodoma e Gomorrah” 
(“Evidence”). Childress evidente ne 
opinionas ke ol esas tro bone konocata, pro 
ke lu quik citas ol entote. Lu pose erektas 
palio-homo ed aplastas la falsa argumento 
ke la urbi destruktesis da plato-tektoniko. 
Evidente lo esas falsa, e Childress savas lo. 
Lu pose asertas ke nur un hipotezo existas 
por explikar la desaparo di la du urbi: “Ergo 
ni rivenas a la populara teorio ke ta urbi ne 
destruktesas per kataklismo geologiala ma 
per apokalipso facita da homi (o da 
exterterani), la naturo di qua esis 
teknologiala” (“Evidence”). Evidente, 
Childress neglijas rikonocar ke altra expliki 
existas, la maxim simpla de qui esas ke la 
urbi e lia destrukto esis produkturo di 
imagino fekunda. 

La teorio di la Razilo di Occam 
montras ke ni ne darfas aceptar ca posiblajo 
extraordinara sen pruvi extraordinara. 

Childress kredas ke lu posedas tala pruvo. 
Citante L. M. Lewis, lu dicas a la lektanto ke 
la spozino di Lot (la kolono ek salo) pruvas 
explozo atomala pro ke la koloni stacis dum 
la unesma yarcento p.K. kande Flavius 
Josephus vidis ol. Sodoma, komprenende, 
destruktesis en 1898 a.K., segun Lewis. Do, 
se la salo-kolono esabis irgo altra kam 
restajo di explozo nukleala, ol devis 
desaparir. Komprenende, lu falias remarkar 
ke la Maro Mortinta produktas nova salo- 
koloni periodale. Olti ankore nomesas “La 
spozino di Lot” da la habitanti lokala, ma 
kelki de ta koloni esas tre anciena. 

Do, ube restas la teorio pri anciena 
ago nukleala? 

Esas nula fonduro faktala por la 
vakua aserti di tala autori alternativa quala 
von Däniken, Pauwels e Bergier, e 
Childress, ma tala aserti repetesas da tanta 
multi qua lektas ca autori ke li ganas 
versimileso qua endanjerigas racionoza 
konsidero di la pasinto. Quale on explorez 
la autentika misterii e la vasta texuro di 
anciena historio montrita per omna sua 
kolori e glorio kande senshama e senbaza 

aserti makulizas la imaji delikata di la 
pasinto? 

La ultima questiono on mustas facar 
esas: Pro quo importas ta sensenca teorio? 

V. To quon ol signifikas 


A UNESMA KAUZO KE LA ASERTI pri 

anciena bombi atomala importas esas 

ke multe tro multa homi serioze 
konsideras oli. Recente, la Historio-kanalo 
donis ad Erich von Dániken e David 
Hatcher Childress omna-semana platformo 
por sendefie opinionar pri la teorio pri 
anciena astronauti, dicante a spektantaro de 
du milion homi ke exterterani explozis 
anciena urbi per armi nukleala e genetikale 
manipulis frua homi. Tala aserti esas tote 
sen kredinda pruvi, e violacas nia publika 
diskurso per misduktar la publiko ed uzar la 
povo di televiziono por evitar la bezono 
ofrar reala pruvi e valida teorii. 

To quo esas plu interesiva, tamen, ne 
esas la pruvi alegata por anciena bombi 
atomala ma, kontree, pro quo homi 
embracas kredo ye la existo di devasto 

nukleala dum la fora pasinto. La Historio- 
kanalo tote ne facus Anciena exterterani: La 
serio sen ke du milion o plu multa spektanti 
voluntante embracus la ideo ke exterterani 
havas armi atomala. 

Desfortunoze, fidinda statistiko ne 
existas por dicar a ni quanta homi 
nuntempe kredas ke la anciena mondo 
experiencis milito nukleala. Ni ya savas ke 
explori facita da antropologio-profesoro 
Kenneth L. Feder trovis ke, dum la yari 
1990, de un quarimo til un triimo de 
studenti en universitati kredas ke Atlantida 
existis, ed un triimo o plu multa kredis ke 
“exterterani de altra mondi vizitis la tero 
dum la pasinto prehistoriala.” Ante 2003, 
kredo ye anciena astronauti falabis til min 
kam 10%, ma plu kam un triimo ankore 
kredis ye Atlantida, nuntempe opinionata 
esir loko havanta teknologio avancigita (ed 
atomala). 

Quankam la legendo pri Atlantida 
naskis en nekompletigita verko da Platon 
skribita plu kam 2.500 yari ante nun, la 
moderna versiono di la legendo pri 
Atlantida komencas per Ignatius Donnelly, 
Usana politikisto qua skribis Atlantida: La 

Mondo Antediluvia en 1882 por pruvar ke la 
kontinento perdita esas ya reala ed esas la 
origino di omna civilizuri Europana, 
Aziana, ed aborijena di Amerika. Donnelly 
esis la unesma homo asociar Atlantida kun 
la povo destruktiva di armi avancigita. En la 
libro lu diskutas evento en la biblo kande 
“fairo de la Sinioro konsumis duacent-e- 
kinadek viri” qui revoltis kontre Moses 
(Nombri 15:31-41). Revelante, tamen, 
Donnelly interpretis ta evento segun la 
teknologio di sua propra tempo: “To 
semblas quale se Moises explozis la 
revoltanti per kanon-pulvero” (449). Lu 
anke opinionis ke kanon-pulvero responsis 
la explozi en India ed Atlantida. 

Quankam Donnelly «kredis ke 
Atlantida esis cirkume tam avancigita kam 
la Europa pre-industriala di la XVIIIma 
yarcento, ti qui fondis sua propra verki sur 
la lua pokope expansis la marvelaji di la 
kontinento perdito por inkluzar omna kozo 
de lazeri til aparati kontre-gravitada til 
povo nukleala, talmaniere li sempre pozas 
la mitala Atlantida un pazo avan moderna 
teknologio. Ante la tempo di von Daniken, 
la ekmoda idei di Donnelly pri kanon- 

pulvero esis forjetita. Vice lo, von Dániken 
asertis ke explozi biblala, quale to en 
Sodoma, efektigesis “intencante, da explozo 
nukleala” (36). Agnoskite, mem ciencisti 
nukleala quale J. Robert Oppenheimer, la 
patro di la bombo atomala, remarkis la 
(temala, ne literala) simileso inter frazi en la 
Bhagavad Gita e la povo destruktiva di armi 
atomala, ma pro quo, dum la yari 1970, 
anciena texti sembleskis esar kroniki 
historiala pri milito nukleala? 

Sat ironioze, von Daniken ofras la 
solvuro a ta questiono, en frazo ja citita plu 
frue en ca libro: “[D]e pos la faligo di du 
bombi adsur Japonia,” lu skribis, “ni savas 
la sorto de domajo efektigata da tala bombi 
e ke vivanti expozita a direta radiado 
mortas or severe maladeskas” (36). 

Pro ke la epoko nukleala produktabis 
horori ye skalo ne-imaginebla ante lore, e 
pro ke milito nukleala esis tre reala 
posibleso dum la Kolda Milito (la Krizo pro 
la Projektili en Kuba eventabis nur sis yari 
ante ke von Daniken publikigis sua unesma 
libro), esas komprenebla ke uli sercheskis 
precedenti mitologiala ed historiala pri altra 
eventi neprecedenta. Ta relato inter 

moderna teknologio e la teorio pri anciena 
bombi atomala igas ke ol restez konsiderata 
mem dum ke tante multa altra kredaji 
“alternativa” di la yari 1970—ex., psikala 
kulero-tordo, ESP [extra-sento-percepto], e 
piramido-povo—ne plus cirkulas. 

Fakte, samdie kande la Globala 
semino-magazino di Svalbard apertesis, 
artiklo aparis ye la retsituo di la American 
Chronicle [Amerikana kroniko] deklarante 
ke la destrukto di Sodoma e Gomorrah, 
Atlantida e la min-konocata kontinento 
perdita di Mu rezultis pro anciena bombi 
atomala. Quale von Däniken, skribanto 
Paul Dale Roberts quik komprenis la liguro 
inter sua rikonstrukturo di lo pasinta e sua 
anxio pri lo prezenta: “La mondo esas en 
danjeroza stando.. Kun la minaco di 
terorismo, krimino, globala varmigo, militi 
e la rumori pri militi, nova morbi aparanta, 
ni afrontas la Quar Kavalkanti di la 
Apokalipso.” 

La deskripto da Roberts di anciena 
militado atomala forte dependis de la verki 
di la maxim populara autoro en ta feldo, 
David Hatcher Childress, qua dum la lasta 
yari 1990 ligis la punti ad eventi lore 

raportata en la jurnali, la developo di armi 
nukleala dum la yari 1990 en ed Pakistan ed 
India, landi qui ante lore kombatabis plura 
militi (ne-nukleala): “La eki di anciena 
militado atomala en Sud-Azia duras til ca 
dio kande India e Pakistan minacas l’una 
l’altra” skribis Childress. “Ironioze, 
Kashmir, posible la situo di plu frua milito 
atomala, esas la foko-punto di ca konflikto. 
Ka la pasinto repetos su en India e 
Pakistan?” (“Evidence”) 

Childress aparas en nekontebla 
televiziono-spektakli por atestar la stando 
avancigita di anciena teknologio, e tala 
kanali quala la Historio-kanalo e la Syfy- 
kanalo esas komplica popularigar la 
rakonto di anciena armi nukleala, la mito 
pri Atlantida, e la “realeso” di anciena 
astronauti. La eko-chambro di la interreto 
plufortigas ta kredaji inter la kredemo- 
cirklo. Ed anciena misterii plu facile 
vendesas kam cienco. 

“Me mustas esar kurioza,” geologiisto 
Mervine skribis en 2005, “quo inspiras tante 
dementa nocioni e quale tala homi quala 
Von Daniken e Childress sucesas vendar 
tante multa libri. Certe, multe plu multa 

edituri di un de lia libri vendesas kam, 
exemple, omna edituri di mea lerno-libro 
pri fairatra petrologio.” Segun Mervine, la 
solvuro venas ek la explikiva povo di teorii 
marjinala, qui ofras expliko respondanta ad 
omna questioni por altre komplexa e 
desfacila nodi di anciena historio. Esas plu 
facila dicar ke la exterterani o la Atlantidani 
facis ico od ito kam studiar la intrikaji di 
historio. 

Quankam semblante vera por la 
teorii pri Atlantida o pri «anciena 
exterterani, pri la partikulara kazo di 
anciena bombi «atomala semblas ke 
nuntempa anxio retroe projektesas aden la 
pasinto. Til la unesma explozo nukleala en 
1945, nula civilizuro homala posedis la povo 
tote destruktar civilizeso, ma imaginar tala 
civilizuro en la profunda pasinto servas du 
povoza skopi. 

Unesme, ol ofras rakonto etikala por 
la moderna mondo. Granda civilizuro 
(homala od exterterana) olim havis la povo 
destruktar la mondo. Li misuzis ta povo e 
destruktis su. Do ni mustas evitar lia fato. 
Duesme, ol ofras espero konsolacanta. 
Quankam ula frua civilizuro homala 

destruktesis, ni ankore restas nuntempe. La 
homaro povas travivar e ya travivos milito 
nukleala, e la speco duros. 

Do la rakonto pri anciena bombi 
atomala esas rakonto etikala havanta 
promiso por redemto. Ol dicas a ni ke ni 
restos en bona stando mem kande la 
teknologio kreata da ni minacas nia 
destrukto. Pro to, la moderna mito pri 
anciena bombi atomala duras cirkumirar la 
mondo per la interreto, televiziono, ed 
editeri di “historio alternativa”, e probable 
facos lo dum multa yari. 

